

**УТВЪРЖДАВАМ: ..........................................**

**ДИРЕКТОР:** ( Криси Аврамова )

**ПЛАН**

**ЗА РАБОТА НА УЧИЛИЩНАТА КОМИСИЯ ЗА БОРБА С ПРОТИВООБЩЕСТВЕНИТЕ ПРОЯВИ НА МАЛОЛЕТНИ И НЕПЪЛНОЛЕТНИ ПРЕЗ УЧЕБНАТА 2020/ 2021 ГОДИНА**

1. **ОБЩИ ПОЛОЖЕНИЯ**
2. Училищната комисия за борба срещу противообществените прояви на малолетни и непълнолетни е създадена на основание чл.2, ал.1 „а“ от Закона за борба срещу противообществените прояви на малолетни и непълнолетни на ниво училище.
3. Комисията е утвърдена със Заповед № РД 08-1068/01.09.2020 год. на Директора на училището.
4. Работата на УКБППМН е съобразена и се основава на приетите училищни планове и правилници ( „Годишен план на училището“, „Правилник за дейността на училището“ и др.)
5. Комисията изготвя при необходимост регистър на учениците – извършители на противообществени прояви. В него се отразяват основни данни за малолетните правонарушители, мотиви за извършване на постъпките, техните родители, приятелска среда, здравословно състояние, мерки приложени за корекция и възпитание, кратка информация за тенденциите в развитието и резултати от индивидуално-възпитателната работа с тях.
6. УКБППМН е упълномощен орган на училището и училищното ръководство, който организира и провежда целенасочена възпитателна работа с ученици, имащи отклонения в поведението си или са поставени в неблагоприятни условия за развитие и възпитание.
7. **СЪСТАВ НА КОМИСИЯТА**

Председател: Мариана Дончева – училищен психолог

Членове: Димитър Йосифов – училищен психолог

Блажо Блажев – старши учител

Мария Димитрова – Светла Алексиева

1. **ОСНОВНИ ЦЕЛИ**
2. Организиране и провеждане на целенасочена възпитателна работа с учениците, имащи отклонения в поведението си или са поставени в неблагоприятни условия за развитие и възпитание.
3. Свеждане до минимум на противообществените прояви ( насилие, тютюнопушене, употреба на алкохол, наркотици, кражби и др.) на учениците.
4. Възпитаване у учениците на коректни и толерантни междуличностни взаимоотношения.
5. Осигуряване на възможност за подготовка, реализация и успешно приобщаване на учениците с противообществени прояви към гражданското общество.
6. **ОСНОВНИ ЗАДАЧИ**
7. Намаляване на условията, пораждащи извършването на негативни прояви в училището, осигуряване на възможност за подготовка и успешно приобщаване към гражданското общество.
8. Системно провеждане на индивидуална възпитателна работа с ученици – извършители на противообществени прояви и поддържане на връзка с техните родители.
9. Системен контрол на поведението на ученици, застрашени от извършване на противообществени прояви.
10. Периодично разглеждане на постъпките на ученици, извършили противообществени прояви.
11. Постоянен индивидуален контрол и въздействие на извършителите на нарушения.
12. Координиране дейностите с държавните и обществени органи и организации, имащи пряко отношение към превенцията на противообществените прояви на учениците.
13. **ВИДОВЕ МЕРКИ**
14. УКБППМН проучва:

* причините за асоциалните прояви на учениците в училище;
* факторите, застрашаващи сигурността на учениците; съдейства и предлага мерки за тяхната сигурност в училището и района около него;
* проблемите на учениците, живеещи в неблагоприятна среда ( семейства с родител/и, изтърпяващи присъда, семейства с криминално проявени родители, семейства с родители, които злоепотребяват с алкохол или наркотици, семейства с психичноболни родители; семейства, в които се упражнява различен вид насилие; социалнослаби семейства; семейства, в които децата не се отглеждат от родителите и др.)

1. Със съдействието на МКБППМН подготвя и реализира на училищно ниво програми и проекти по предотвратяване на извършването на криминални деяния, асоциално поведение, насилие, наркомании, проституция, СПИН и полови болести, безнадзорност, скитничество, бягство от дома, влияние на криминогенни секти и др.
2. Предлага на Педагогическия съвет мерки за ограничаване извършването на криминални деяния и асоциалното поведение на учениците в зависимост от конкретните поведенчески проблеми и възможностите на училището.
3. Организира самостоятелно или съвместно с други организации обучение по законодателството за деца, правата на децата, девиации в поведението, отговорността и ролята на родителите.
4. Подпомага решаването на конфликти, личностни проблеми в общуването, проблеми свързани с девиации в поведението на учениците и консултира родители, със съдействието на специалисти.
5. УКБППМН предлага мерки на училищното ръководство по осигуряване на реда и дисциплината, участва в изготвяне на вътрешния правилник на училището и контрола по спазването му.
6. УКБППМН уведомява:

* Педагогическия съвет по проблеми, свързани с поведението на учениците. Прави предложение пред класния ръководител и педагогическия съвет в съответствие със Закона за предучилищното и училищното образование;
* МКБППМН за криминални деяния и асоциални прояви, извършени от малолетни и непълнолетни от училището;
* МКБППМН относно родители, проявили нехайство към отглеждането и възпитанието на децата си;
* Полицията и прокуратурата при наличие на данни за криминални деяния, извършени от ученици или за престъпни посегателства срещу деца;
* Дирекциите за социално подпомагане при получаване на информация за деца, подложени на различно по вид насилие и/или за родител, който проявява нехайство при отглеждане на децата си.

1. **ДЕЙНОСТИ И МЕРОПРИЯТИЯ**
2. Запознаване на педагогическия колектив с плана за дейността на УКБППМН, нейната роля и място в превенцията на противообществените прояви и връзката ѝ с други институции.

**Отг. Председател на Комисия Срок: м. Септември**

1. Проучване и наблюдение на деца, живеещи в условията на повишени за нормалното им развитие рискови фактори и неравностойно социално положение (непълно семейство, разтрогнати бракове и др.)

**Отг. Класни ръководители, Комисия Срок: м. Октомври**

1. Картотекиране на ученици с рисково поведение.

**Отг. Председател на комисията и класни ръководители Срок: постоянен**

1. Изработване при необходимост на индивидуална корекционна програма за въздействие на картотекираните ученици и разпределението им за индивидуална работа.

**Отг. Училищен психолог Срок: постоянен**

1. Набелязване на задачи, които да се включат в корекционните програми (съвместно с класните ръководители ) на ученици с девиантно поведение.

**Отг. Училищен психолог и класни ръководители Срок: постоянен**

1. Сътрудничество с класните ръководители, в чиито класове има застрашени и проявили се ученици, за проследяване на тяхното развитие и стимулиране на активноста им за учебна дейност.

**Отг. Училищна комисия Срок: постоянен**

1. Провеждане на срещи с класните ръководители за споделяне на личен опит и коментари.

**Отг. Училищен психолог и класни ръководители Срок: постоянен**

1. Организиране на дебати с класните ръководители и ученическия парламент на тема „Умения за справяне с агресията“.

**Отг. Комисия и класни ръководители Срок: постоянен**

1. Провеждане на конкурс на тема: „Моето училище – място без цигарен дим“ – рисунка, карикатура, мултимедийна презентация.

**Отг. Комисия и класни ръководители Срок: м. февруари**

1. Запознаване на учениците със Закона за закрила на детето – Правата на детето.

**Отг. Класни ръководители Срок: постоянен**

1. Своевременно откриване на извършителите на противообществени прояви за бързо и ефективно решаване на случаите и оказване на педагого-психологическа помощ.

**Отг. Членовете на Комисията Срок: постоянен**

1. Провеждане на дискусии с учениците по теми, свързани с проблемите на наркоманиите, сектите и насилието – включване на ученици по програмата „Връстници обучават връстници“ с цел по-ефективна комуникация и формиране на знанияи умения.

**Отг. Кл. р-ли 7. – 12.кл., Училищен психолог Срок: през уч. година в ЧК**

1. Обмен на информация с представител на ДПС за ученици, извършили противообществени прояви.

**Отг. Председател на Комисия Срок: постоянен**

1. Включване на представители от ученическите съвети при разглеждане на конкретни случаи на агресия в практиката на УКБППМН.

**Отг. Класните ръководители Срок: постоянен**

1. Включване на проблемните ученици в извънкласни дейности с превантивен характер.

**Отг. Класни ръководители Срок: постоянен**

1. Изготвяне на предложения пред административното ръководство и ПС, свързани с дейности по подобряване на вътрешния ред и дисциплината в училище.

**Отг. Класни ръководители и учители Срок: постоянен**

1. Осъществяване на превантивна възпитателна работа, привличане на родители, които се нуждаят от подкрепа и квалифицирана помощ, за да съдействат за образованието и личностното развитие на своите деца ( лекции, разговори, методически материали за класните ръководители и родителите).

**Отг. Комисия и класни ръководители Срок: постоянен**

1. Провеждане на системна разяснителна работа в Час на класа по проблемите на противообществените прояви на учениците чрез подходящи и ефективни методи и форми.

**Отг. Класни ръководители Срок: постоянен**

1. Изготвяне на предложения пред Директора и Педагогическия съвет за налагане на санкции на учениците.

**Отг. Членове на Комисията Срок: постоянен**

1. Системно провеждане на индивидуална възпитателна, корекционна и консултативна работа с учениците с противообществени прояви.

**Отг. Класни ръководители и училищен психолог Срок: постоянен**

1. Образователна и психологична подкрепа на децата със специални образователни потребности.

**Отг. Класни ръководители и училищен психолог Срок: постоянен**

1. Работа по заявка от учители в случаи на нужда от работа с определен клас или ученик

**Отг. Училищен психолог Срок: постоянен**

1. Обсъждане с родители възникването на детската агресия, възможните пътища за изход от трудни житейски ситуации; формиране у родителите култура на разбиране проблемите на агресия.

**Отг. Класни ръководители и училищен психолог Срок: постоянен**

1. Участие на УКБППМН, съвместно с Ученическия парламент на училището в благотворителни кампании и инициативи, развиващи качества на толерантност и съпричастност към различните.

**Отг. Комисия и представители на УП Срок: м. Октомври – м. Май**

1. Разглеждане на темата „Наркоманията – индивидуален и национален проблем“ с учениците от 8. и 11. класове.

**Отг. Училищен психолог и класни ръководители Срок: през учебната година**

1. Работа с деца, жертва на престъпно посегателство.

**Отг. Комисия и класни ръководители Срок: при необходимост**

1. Работа с различни целеви групи:

Деца с поведенчески проблеми и техните родители

* Начална училищна възраст – проблеми с концентрацията, проблеми на общуването с връстниците, обучителни затруднения.
* Горна училищна възраст – бягства и неизвинени отсъствия

**Отг. Училищен психолог и кл. ръководители Срок: през цялата учебна година**

1. Разглеждане на Ученически парламент темите:

* „Жертви на трафик“

**Отг. Училищен психолог Срок: м. Април**

* „Влияние на медийното пространство върху юношите. Оценка на риска“

**Отг. Училищен психолог Срок: м. Май**

1. Отчитане работата на УКБППМН пред Педагогическия съвет в края на учебната година.

**Отг. Председател на комисия Срок: м. Юни**

1. Училищната комисия представя на МКБППМН в началото на учебната година план за работа, а в края на учебната година – информация за дейността си.

**Отг. Председател на комисия**

1. **ВЗАИМОДЕЙСТВИЕ С ДЪРЖАВНИ, ОБЩЕСТВЕНИ ОРГАНИ И ОРГАНИЗАЦИИ**
2. Координиране дейността на училищната комисия с:

* местна комисия за борба срещу противообществените прояви сред малолетните и непълнолетните (МКБППМН);
* детска педагогическа стая (ДПС);
* районно полицейско управление (РПУ);
* обществени организации (БЧК, РЗИ, Дирекция СП / Отдел Закрила на детето);
* обществени възпитатели;
* прокуратура;
* здравни заведения;
* други, имащи отношение към възпитанието на децата и борбата с противообществените прояви на малолетните и непълнолетните.

1. Училищната комисия изпраща предложения за образуване на възпитателни дела до МКБППМН и Отдела за закрила на детето за провинили се в тежка степен ученици или родители, проявили нехайство при възпитанието и грижата за децата си.

**Отг. Председател на комисия Срок: постоянен**

1. Училищната комисия изпраща информация до „Отдел за закрила на детето“ за предстоящо налагане на санкции на ученици, допуснали безпричинно отсъствие от учебни занятия.

**Отг. Председател на комисия Срок: постоянен**

1. Училищната комисия работи в сътрудничество с класните ръководители, родителите и ученическите съвети за успешно решаване на възникнали проблеми и нарушения .

**Отг. Председател на комисия Срок: постоянен**

**VIIІ. ЗАСЕДАНИЯ НА КОМИСИЯТА**

І. ЗАСЕДАНИЕ м. септември

1. Приемане плана за дейността на комисията през настоящата учебна година.
2. Изготвяне на график за провеждане на дейностите и мероприятията и посочване на конкретни отговорници за тяхната организация и контрол.

ІІ. ЗАСЕДАНИЕ м. декември

1. Отчет от отговорниците и класните ръководители за учениците с противообществени прояви.
2. Обсъждане дисциплината на картотекираните ученици и резултатите от проведените мерки.
3. Обсъждане на текущи въпроси и решаване на възникнали казуси.

ІІІ. ЗАСЕДАНИЕ м. март

1. Приемане на информацията за дейността на училищната комисия през първия учебен срок.
2. Изслушване на класните ръководители, в чиито паралелки има ученици с рисково поведение и вземане на мерки за решаване на проблемите на живеещите в неблагоприятна среда деца; застрашени от отпадане от училище ученици; деца, жертва на насилие; децата с проблеми в общуването и справянето с училищните изисквания.
3. Обсъждане работата с класовете, които имат проблеми с дисциплината, с участието на учителите, преподаващи в тях.

ІV. ЗАСЕДАНИЕ м. юни

1. Приемане отчета за дейността на комисията през изтеклата учебна година.
2. Обсъждане на предложения за подобряване на работата на Училищната комисия през учебната 2018/2019 год.

**ІХ. ПРЕХОДНИ И ЗАКЛЮЧИТЕЛНИ РАЗПОРЕДБИ**

1. Мерките, които използва Училищната комисия са в съответствие с Етичния кодекс на работещите с деца.
2. Училищната комисия провежда най-малко четири редовни заседания през учебната година.
3. Комисията докладва пред Педагогическия съвет и Директора за налагане санкции на провинили се ученици, извършили правонарушение.
4. Комисията отчита дейността си пред Педагогическия съвет два пъти през учебната година: в края на първия учебен срок и в края на втория учебен срок.
5. Комисията изпраща в края на всеки учебен срок информация до МКБППМН за дейността си през годината.

Председател на УКБППМН: .............................................

( Мариана Дончева )